TURISTIČKA ZAJEDNICA

OPĆINE DUGI RAT

DUGI RAT

Poljička cesta 133,

21 315 Dugi Rat

Dugi Rat, 19. siječnja 2017. godine

Na temelju članka 13. stavka 1. Zakona o pravu na pristup informacijama (Narodne novine,broj 25/13 i 85/15) Turističko vijeće jednoglasno donosi

**ODLUKU**

**o imenovanju službenika za informiranje**

I.

Ovom Odlukom imenuje se Kate Brahović, dipl.iur. koja obavlja poslove i radne zadatke direktora Turističkog ureda Turističke zajednice općine Dugi Rat za službenicu za informiranje.

II.

Službenik za informiranje je posebna službena osoba mjerodavna za rješavanje ostvarivanja prava na pristup informacijama, sukladno Zakonu o pravu na pristup informacijama.

III.

Službenik za informiranje obavlja poslove rješavanja pojedinačnih zahtjeva i redovitog objavljivanja informacija sukladno svom unutarnjem ustroju Turističke zajednice općine Dugi Rat, unapređuje način obrade, klasificiranja, čuvanja i objavljivanja informacija koje su sadržane u službenim dokumentima koji se odnose na rad Turističke zajednice općine Dugi Rat, osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama, obavlja i druge poslove utvrđene Zakonom o pravu na pristup informacijama i podzakonskim propisima koji su donijeti na temelju tog Zakona.

IV.

Službenik za informiranje vodi poseban službeni Upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija u Zakonom propisanom obliku.

V.

Odluka će se dostaviti Povjereniku za informiranje, u roku od mjesec dana od dana donošenja odluke.

VI.

Ova Odluka objavit će se na službenoj web stranici i dostupna je javnosti u skladu sa odredbama Zakona o pravu na pristup informacijama.

VII.

Ova Odluka stupa na snagu danom donošenja.

Predsjednik Turističkog vijeća:

Jerko Roglić, dipl.ing.